**Stanovisko hlavného kontrolóra Obce Lednické Rovne**

**k čerpaniu rozpočtu obce za 1. až 9. mesiac 2016**

**a k návrhu 5. zmeny rozpočtu v  roku 2016**

 Obec, ako taká, hospodári s rozpočtovými prostriedkami podľa schváleného rozpočtu a v priebehu rozpočtového roka sleduje vývoj rozpočtového hospodárenia. V prípade potreby vykonáva zmeny vo svojom rozpočte, najmä zvýšenie vlastných príjmov, alebo zníženie výdavkov, s cieľom zabezpečiť vyrovnanosť bežného rozpočtu ku koncu rozpočtovaného roka. Zmenou rozpočtu sa však nesmie narušiť vyrovnanosť bežného rozpočtu.

 **Čo sa týka vyhodnotenia rozpočtu obce Lednické Rovne k 30.9.2016, možno konštatovať, že v jeho plnení je prebytok 76 589,83 €.**

V súlade s platnou legislatívou a **Zásadami hospodárenia s finančnými prostriedkami obce Lednické Rovne**, vydanými na základe § 9 zákona SNR č. 369/1990 Zb. o obecnom zriadení v znení neskorších predpisov s použitím zákona NR SR č. 523/2004 Z. z. o rozpočtových pravidlách verejnej správy v znení neskorších predpisov a zákona NR SR č. 583/2004 Z. z. o rozpočtových pravidlách územnej samosprávy v znení neskorších predpisov, **možno v zmysle časti VII, § 20, písm. c) týchto zásad vykonať zmeny schváleného rozpočtu rozpočtovými opatreniami**, ktorými je i viazanie rozpočtových výdavkov, ak ich krytie je ohrozené neplnením rozpočtovaných príjmov **alebo by neplnenie bežných príjmov mohlo narušiť vyrovnanosť bežného rozpočtu ku koncu rozpočtového roka**.

**Z tohto dôvodu odporúčam pre koncoročné vyrovnanie rozpočtu vykonať v hospodárskom roku 2016 aj piatu zmenu rozpočtu, a to tak, ako ju v zmysle vyššie spomínaných Zásad pripravilo finančné oddelenie obce.**

**Príloha:** Vyhodnotenie rozpočtu obce Lednické Rovne k 30.9.2016

V Lednických Rovniach, dňa 30.11.2015  **Ing. Jozef TICHÝ v. r.**

 hlavný kontrolór obce